Jeff Hardy

Jeffrey "Jeff" Nero Hardy (s. 31. elokuuta 1977, Cameron, Pohjois-Carolina) on yhdysvaltalainen showpainija, laulaja-lauluntekijä, taidemaalari ja muusikko, joka painii World Wrestling Entertaimentissa, ja on aiemmin paininut TNA:lla. Hän on aiemmin käyttänyt painijanimiä Wildo Jynx ja Willow the Wisp. Hänen veljensä Matt Hardy on myös showpainija. Hardy on noin 185 cm pitkä ja painaa noin 100 kg.
Riita Mattin kanssa.
Jeff Hardyn veli Matt Hardy pyysi siirtoa SmackDowniin lyötyään Jeffiä tuolilla päähän kesken Edgen ja Jeffin ottelua WWE:n mestaruudesta Royal Rumblessa. Iskun seurauksena Edge voitti tittelin Jeffiltä. Samalla Matt myös kääntyi heeliksi. Smackdownissa Matt teki Twist of Faten veljelleen kesken Edgen ja Jeff Hardyn ottelun ja Edge nappasi jälleen voiton, ja Mattin ja Jeffin välille syntyi vihanpito. Matt perusteli hyökkäyksiään veljensä kimppuun sillä, että oli kyllästynyt jäämään tämän varjoon, vaikka oli mielestään Jeffiä pätevämpi painija. Matt paljasti myös olevansa muun muassa Jeffin auto- ja pyrotekniikkaonnettomuuksien takana. Wrestlemania XXV:ssä Jeff hävisi Matille Extreme Rules -ottelussa. Jeff kohtasi veljensä vielä seuraavankin viikon SmackDownissa, jolloin Jeff hävisi Mattille uudestaan Strecher-ottelussa. Feudi päättyi heidän viimeiseen kohtaamiseensa vuoden 2009 Backlashissa, jolloin veljekset kohtasivat I Quit -ottelussa, jonka Jeff voitti luovutuksella sidottuaan Mattin kiinni pöytään ilmastointiteipillä. Ottelun jo päätyttyä Jeff hyppäsi Mattin päälle tämän aneluista huolimatta. Osuman seurauksena Mattin toinen käsivarsi murtui.
Lapsuus.
Hardy on Gilbert ja Ruby Moore Hardyn poika, ja Mattin nuorempi veli. Heidän äitinsä kuoli aivosyöpään vuonna 1986, kun Jeff Hardy oli 9-vuotias. Hän innostui moottoripyöristä 12-vuotiaana ja sai ensimmäisen pyöränsä, Yamaha YZ-80:n, 13-vuotiaana. Hän ajoi ensimmäisen kisansa ollessaan yhdeksännellä luokalla. Lapsena Hardy pelasi baseballia, mutta hän joutui lopettamaan kätensä murruttua moottoripyöräkolarissa. Hän pelasi myös amerikkalaista jalkapalloa puolustajana ja tukimiehenä. Lukiossa hän harrasti amaatööripainia. Lukioaikana hän joutui valitsemaan urheilun ja painin välillä, ja hän valitsi painimisen. Hardyn lempiaineet koulussa olivat Yhdysvaltain historia ja taide, jota hän teki lisäpisteiden takia.
Showpainiura.
Uran alkuvaiheet.
Ensikosketukset showpainiin Jeff sai veljensä Matt Hardyn ja kavereidensa kanssa perustamasta Trampoline Wrestling Federationin (TWF) federaatiosta. He matkivat liikkeitä, jotka olivat nähneet televisiossa. Hardyn veljekset matkustivat eri puolilla Yhdysvaltojen itärannikkoa, työskennellen samalla showpainijoina organisaatioissa kuten ACW ja muissa pienemmissä promootioissa. Ennen liittymistään World Wrestling Entertainmentiin Hardyt käynnistivät oman painiorganisaationsa "Organization of Modern Extreme Grappling Artsin" eli OMEGA:n.
World Wrestling Federation/World Wrestling Entertainment.
Jeff Hardy on aloittanut työskentelynsä World Wrestling Entertainmentissa niinkin nuorena kuin 16-vuotiaana, valehdeltuaan olevansa 18-vuotias. Uransa alkuvaiheissa hän työskenteli "jobberin" roolissa: painijana, joka häviää tahallaan saaden vastustajansa näyttämään vahvemmalta. Hardy otteli ensimmäinen ottelunsa WWE:ssä oli Razor Ramonia vastaan vuonna 1994 Youngstownissa, Ohiossa. Seuraavana päivänä Hardy paini 1-2-3 Kidiä vastaan. Jeff ja Matt Hardy tekivät virallisen sopimuksen WWE:n kanssa 1998. He toimivat aluksi kuukausia jobbereina, ennen kuin saivat huomiota tag-team sarjassa, muodostettuaan The Hardy Boyz tag team -joukkueen. 
Jeff Hardy vapautettiin WWE:n palveluksesta 2003. Hän palasi organisaatioon ensimmäisen kerran vuosiksi 2006–2009, toisen kerran vuosiksi 2017–2021 ja vielä kolmannen kerran vuonna 2025.
Muut organisaatiot.
World Wrestling Entertainmentin lisäksi Jeff Hardy on paininut Yhdysvalloissa itsenäisissä painiorganisaatioissa kuten Ring of Honorissa (ROH), Total Nonstop Action Wrestlingissä (TNA), All Elite Wrestlingissä (AEW). Lisäksi Hardy on tehnyt vierailuja muihin organisaatioihin ympäri maailman, kuten Japaniin ja Meksikoon.
Saavutuksia.
Tag team-painijana Jeff Hardy on seitsenkertainen Tag team -mestari (6 WWE Tag Team -mestaruutta ja 1 WCW Tag team -mestaruus) – kaikki veljensä Mattin kanssa. Hardy on myös tuntenut onnistumisen iloa soolourallaan. Hän oli mm. 6-kertainen World Champion -mestari, World Heavyweight -mestari kahdesti, TNA-World Heavyweight -mestari kolmesti ja Intercontinental Champion 4 kertaa. Lisäksi Hardy on ollut Light Heavyweight -mestari, European Champion -mestari ja WWE Champion -mestari. WWE:n ja TNA:n välissä Hardy oli voittanut kokonaisuudessaan 22 mestaruutta.
Yksityiselämä.
Hardy tapasi tyttöystävänsä Beth Brittin vuonna 1999 Southern Pinesissä, North Carolissa. 
Maaliskuussa 15, 2008, raportoitiin, että Hardyn talo oli palanut maan tasalle. Hardy ja hänen tyttöystävänsä eivät olleet kotona sillä hetkellä, mutta Hardyn koira Jack kuoli tulipalossa. Epäiltiin että palon alkulähteenä oli viallinen sähköjohto. Lokakuussa 2008 Hardy rakennutti uuden talon samalle tontille. 
Elokuussa 2010 Hardy sai tietää, että Beth oli raskaana. He saivat tyttären joka syntyi 19. elokuuta 2010. Tytön nimeksi tuli Ruby Claire Hardy. Jeff Hardy meni naimisiin Beth Brittin kanssa 9. maaliskuuta, 2011. 
Musiikkiura.
Jeff Hardy perusti bändin Peroxwhy?Gen vuonna 2003. Yhtye julkaisi ensimmäisen EP:nsä 13. joulukuuta vuonna 2012 (Similar Creatures) ja on julkaissut kolme studioalbumia, kuusi EP:tä sekä yhden singlen vuosien 2012 ja 2024 välillä.
Sisääntuloteemat.
"Modest" tehnyt Peroxwhy?gen (2004 – 2006, 2010, 2011)